Դանակահարություն Քեմբրիջշիրի գնացքում

**Դանակահարություն Քեմբրիջշիրի գնացքում**, տեղի է ունեցել 2025 թվականի նոյեմբերի 1-ին Լոնդոնի հյուսիսարևելյան երկաթուղու (LNER) գնացքում, որը Դոնկաստերից մեկնել էր դեպի Լոնդոն Քինգս Քրոս: Քեմբրիջշիրում, Մոտավորապես ժամը 19:30-ին, մի տղամարդ բարձրացել է գնացք Փիթերբորո կայարանում, ապա անխտիր հարձակվել ուղևորների վրա:

Փիթերբորոյից գնացքի մեկնումից տասնչորս րոպե անց և շտապօգնության ծառայություններին առաջին զանգից հինգ րոպե անց գնացքը չպլանավորված կանգառ է կատարել Հանթինգդոնի երկաթուղային կայարանում և այնտեղ ժամը 19:44-ին նրան դիմավորել են զինված ոստիկաններ, որոնք ձերբակալել են երկու տղամարդու, որոնցից մեկը հաջորդ օրը ազատ է արձակվել առանց մեղադրանքի։ Տասը մարդ տեղափոխվել են հիվանդանոց, որոնցից ինը, ենթադրաբար, կյանքին սպառնացող վնասվածքներով։ Տասնմեկերորդ անձը ավելի ուշ է դիմել հբուժօգնության։

Հաջորդ օրը ոստիկանությունը հերքել է ահաբեկչական դրդապատճառը և հայտարարելով, որ հարձակվողը գործել է միայնակ: Մեքենավարը և գնացքի անձնակազմի անդամը, որը ծանր վիրավորվել էր հարձակվողին դիմակայելիս, գովեստի են արժանացել իրենց գործողությունների համար:

## Նախապատմություն
Արևելյան ափի գլխավոր գիծը Լոնդոնը և Էդինբուրգը միացնող խոշոր էլեկտրաֆիկացված երկաթուղի է, որի երկարությունը կազմում է 3632 կմ։ Հիմնականում շահագործվում է LNER-ը՝ օգտագործելով 800 և 801 դասի գնացքներ, և այն կազմում է Մեծ Բրիտանիայի ամենածանրաբեռնված միջքաղաքային միջանցքներից մեկը: Գծի վրա պարեկում է Բրիտանական տրանսպորտային ոստիկանությունը, որը մասն էՏրանսպորտի դեպարտամենտի:

Միջադեպին մասնակցող գնացքը Դոնկաստերից դեպի Լոնդոն Քինգս Քրոս կայարան 18:25 LNER երթուղին էր, որը միջանկյալ կանգառներ է կատարել կատարում Ռեթֆորդում, Նյուարկ Նորթգեյթում, Գրանտհեմում, Փիթերբորոյում և Սթիվենեջում: Գնացքը ինը վագոնից բաղկացած British Rail Class 800 էր՝ 800111 համարով և գործում էր 1Y90 գլխավոր կոդով: Այս երթուղին սովորական LNER երթուղի չէ, այլ ընթացել է փոփոխված ժամանակացույցով՝ Դոնկաստերից հյուսիս շաբաթավերջին կայանալիք ինժեներական աշխատանքների պատճառով: Գնացքը ժամանակին է ընթacel միջադեպից առաջ: 

## Միջադեպ

Կասկածյալը գնացք է նստել Փիթերբորո կայարանում,  և դանակահարությունները սկսվել են գնացքի կայարանից դուրս գալուց կարճ ժամանակ անց՝ ժամը 19:30-ին (GMT)։ Ժամը 19:39-ին Քեմբրիջշիրի ոստիկանությունը ստացել է առաջին 999 զանգը տուժած գնացքի ուղևորից, իսկ Բրիտանական տրանսպորտային ոստիկանությունը տեղեկացվել է ժամը 19:42-ին: Ոստիկանությունը իրավիճակը հայտարարել է խոշոր միջադեպ՝ հայտարարելով «Պլատոն գործողություն», որը նախատեսված է «ավազակային ահաբեկչական հարձակումների» համար: Սա չեղյալ է հայտարարվել, երբ պարզ է դարձել, որ միջադեպը կապված չէ ահաբեկչության հետ։  Քանի որ հարձակումը շարունակվել է, մեքենավարը կապ է հաստատել իրենց կառավարման սենյակի և Network Rail ազդանշանային համակարգերի հետ, որոնք գնացքը շեղել են դեպի դանդաղ գիծ՝ թույլ տալով այն կանգ առնել հաջորդ հասանելի կայարանում: Այնուհետև գնացքի վթարային արգելակը գործարկվել է և գնացքը չպլանավորված կանգառ է կատարել Հանթինգդոն կայարանում ժամը 19:44-ին։ Ոստիկանության գնահատականով՝ դանակահարությունների սկսվելուց մինչև Հանթինգդոնում ոստիկանների կողմից գնացք մուտք գործելը տևել է 10-15 րոպե։

Ականատեսների վկայությամբ՝ հարձակվողը զինված է եղել դանակով և անխտիր հարձակվել է գնացքի ուղևորների վրա՝ խուճապ առաջացնելով և վնասվածքներ պատճառելով։ Մի քանի ականատես հայտնել են, որ տեսել են, թե ինչպես են արյունաշաղախ մարդիկ փախչում միջանցքով, և մեկ զոհ ուշագնաց ընկել է։ Ականատեսները պատմել են, որ հարձակումը սկսվել է J վագոնում՝ ինը վագոնից բաղկացած գնացքի առջևի մասից չորրորդ վագոնում, և որ այդ վագոնում միացվել է արտակարգ իրավիճակների ազդանշանը։ Մի քանի ուղևորներ փակվել են բուֆետի վագոնում (երկու վագոն ավելի հետ), որտեղ հարձակվողը փորձել է մտնել, բայց չի կարողացել մտնել։ Հաղորդվում է, որ մի ուղևոր պաշտպանել է գնացքի մեջ գտնվող մի երիտասարդ աղջկա՝ իրեն դնելով հարձակվողի առջև, չնայած մյուս ուղևորների նախազգուշացումներին՝ չմիջամտել։ ՀԱյդ արարքի համար «իսկական լեգենդ և հերոս» հանվանված անձը տեղափոխվել է հիվանդանոց «կյանքին սպառնացող վնասվածքներով», այդ թվում՝ պարանոցի և գլխի վերքերով։
[մինի|[Քեմբրիջի Ադենբրուքի հիվանդանոցը՝ , որտեղ բուժվել են հարձակման զոհերը։]]
Տասը մարդ բուժման համար տեղափոխվել է Ադենբրուքի հիվանդանոց, որը Քեմբրիջի խոշոր վնասվածքաբանական կենտրոն է, իսկ մեկ այլ անձ ինքնուրույն դիմեէ բուժօգնության։ Ենթադրվում է, որ վիրավորներից ինը կյանքին սպառնացող վնասվածքներ են ստացել։ Վիրավորներից հինգը դուրս են գրվել նոյեմբերի 2-ի երեկոյան։ Երկու մարդ ձերբակալվել է սպանության փորձի կասկածանքով՝ 999 ծառայությանը առաջին զանգից հետո ութ րոպեի ընթացքում։ Քեմբրիջշիրի ոստիկանության երեսուն սպա մասնակցել է միջադեպին՝ Բրիտանական տրանսպորտային ոստիկանության աշխատակիցների հետ միասին։ Հանթինգդոն կայարանը փակ է եղել հանրության համար, շրջակա տարածքի բոլոր գնացքները կանգնեցվել են, և դեպքի վայր են ուղարկվել զինված ոստիկաններ։ Մի ականատես ասել է, որ ոստիկանությունը Էլեկտրաշոկարտճանակ է օգտագործել և ձերբակալել մեծ դանակը ձեռքին մի տղամարդու։ Մի ականատես *[[The Guardian|The Guardian-ին]]* ասել է, որ 32-ամյա տղամարդը ձերբակալությունից առաջ երեք անգամ բղավել է  ոստիկաններին՝ «սպանեք ինձ»։

## Հետաքննություն
Սկզբում ոստիկանությանը միացել նաև հակաահաբեկչական ոստիկանության հետաքննությունը, չնայած ահաբեկչությունը շուտով մերժվել է որպես հարձակման դրդապատճառ։ Ոստիկանությունը սկզբում երկու տղամարդու կասկածյալ է ճանաչել, սակայն նոյեմբերի 2-ին հայտարարել է, որ մեկ տղամարդու ազատ են արձակել առանց մեղադրանքի։

## Մեղադրյալ
Մեղադրյալը նկարագրվում է որպես 32-ամյա սևամորթ բրիտանացի տղամարդ, որը ծնվել է Միացյալ Թագավորությունում և բնակվում է Փիթերբորոյում։ Ոստիկանությունը կարծում է, որ նա միայնակ է գործել հարձակման ժամանակ, և որ ահաբեկչական կամ կազմակերպված հանցավոր խմբեր ներգրավված չեն եղել։ Նոյեմբերի 3-ին ոստիկանությունը հայտարարելէ, որ նրան մեղադրանք է առաջադրվել տասնմեկ սպանության փորձի, մարմնական վնասվածք հասցնելու մեկ դեպքի և սուր առարկա պահելու մեկ դեպքի համար։

## Արձագանքներ
Հարձակումից կարճ ժամանակ անց Ներքին գործերի նախարար Շաբանա Մահմուդը կոչ է արել մարդկանց խուսափել մեկնաբանություններից և ենթադրություններից, մինչև ոստիկանության կողմից փաստերի հրապարակումը։ Նա նաև հայտարարել է հաջորդ օրը երկաթուղային ցանցում ոստիկանության ավելի մեծ ներկայությաուն կապահովվի՝ ուղևորներին ապահովության համար։ Ընդդիմության առաջնորդ Քեմի Բադենոկը նույնպես խնդրել է մարդկանց սպասել մինչև ավելի շատ փաստերի ի հայտ գալը, բայց հավելել է, որ «մենք չենք կարող լինել մի երկիր, որտեղ մարդիկ անմեղորեն զբաղվում են իրենց գործերով և բախվում են այս մակարդակի բռնի հանցագործությունների»։ Հանթինգդոնի խորհրդարանի անդամ Բեն Օբես-Ջեքթին կոչ է արել ոստիկանությանը ավելին բացահայտել հարձակվողների մասին՝ պնդելով, որ նրանց ինքնության հրապարակումը կարևոր է կեղծ տեղեկատվության և ենթադրությունների տարածումը կանխելու համար։

Ստվերային ներքին գործերի նախարար Քրիս Ֆիլիպը սկզբում հայտարարել է, որ ոստիկանությունն ու կառավարությունը պետք է հնարավորինս շուտ տրամադրեն թարմացված տեղեկատվություն տեղի ունեցածի և ձերբակալվածների մասին։ Ավելի ուշ նա հավելել է, որ հարձակումը ցույց է տվել Մեծ Բրիտանիայի «կանգնեցնելու և խուզարկելու»  զգալի աճի անհրաժեշտությունը, և որ կառավարությունը «պետք է նաև շատ ավելի շատ օգտագործի դեմքի ճանաչման համակարգերը գլխավոր փողոցներում և երկաթուղային կայարաններում՝ հետախուզվող կամ վտանգավոր հանցագործներին ճանաչելու համար, երբ նրանք անցնում են կողքով»:

## Ծանոթագրություններ

Կատեգորիա:2025 Անգլիայում
Կատեգորիա:Անգլիայի պատմություն
Կատեգորիա:Նոյեմբերի 1